કેન્દ્ર સરકારમાં હાલમાં કાપડ મંત્રાલયનું પદ ભોગવતાં કેન્દ્રીય મંત્રી સ્મૃતિ ઇરાનીએ પ્રધાનમંત્રીની દત્તક ગામ યોજના હેઠળ તેમણે આણંદ જીલ્લાના સોજીત્રા તાલુકાનું મઘરોલ ગામ આજથી ચાર વર્ષ પહેલાં દત્તક લીધું હતું. જોકે ગામ લોકોનું કહેવું છે કે છેલ્લાં ચાર વર્ષમાં સ્મૃતિ ઇરાની ફક્ત બે જ વાર આ ગામની મુલાકાતે આવ્યાં છે. સ્મૃતિ ઇરાનીએ તેમને ફાળવેલી ગ્રાન્ટમાંથી ગામના માટે કોઈ વિકાસનું કામ નથી કર્યું.ગામલોકોએ જણાવ્યું હતું કે આ ગામની શરુઆત જ ગંદકીના ઢગ સાથે થાય છે. ગટર લાઈનનો અભાવ છે.રસ્તાનું યોગ્ય સમારકામ કરવામાં આવતું નથી.સોજિત્રા સિવાયનાં રસ્તાને બાદ કરતાં કોઈ રસ્તો સલામત નથી.